Milla Jovovich

**Mila Jovovič** (), tikrasis vardas **Milica Jovovič** (, , serbų-kr. *Милица Јововић, Milica Jovović*; g. 1975 m. gruodžio 17 d. Kijeve, Ukrainos TSR) – amerikiečių modelis, aktorė, muzikos atlikėja, mados dizainerė. Vaidino daugelyje mokslinės fantastikos ir veiksmo filmų, ypač pagarsėjo pagrindiniu vaidmeniu filmuose „Absoliutus blogis“. Ukrainoje gimusios ir augusios Milos motina – rusė aktorė, tėvas – serbas gydytojas.

## Biografija

Milą vaikystėje auklėjo močiutė, ji lankė vaikų darželį nr. 27 Dnepropetrovske. Tėvai tuo metu darė karjerą Kijeve: Borgi Jovovič dirbo pediatru, o Galina Loginova svajojo apie aktorės karjerą. Kai Milai buvo 3 metai, ją pasiėmė į Kijevą, o 5 metų – šeima iš SSRS emigravo į JAV.

Milos auklėjimu ir ruošimu dalyvauti šou pasaulyje daugiausiai užsiėmė motina (tėvas už finansines machinacijas sėdėjo JAV kalėjime). Vienuolikmetės nuotrauka buvo išspausdinta ant italų žurnalo „Lei“ viršelio. Vėliau ji dalyvavo fotosesijoje žurnalui „Mademoiselle“. Tai atkreipė amerikiečių televizijų pokalbių programų dėmesį į nepilnamečių įtraukimo į šou verslą problemą. Tais metais M. Jovovič nuotraukos buvo įdėtos ant 15 žurnalų viršelių. Ji dalyvavo „Revlon“ reklaminėje kampanijoje „Įsimintiniausios pasaulio moterys“, pasirašė kontraktus su „Hugo Boss“, „Guess“, „Calvin Klein“. Jos honorarai siekė iki 3 tūkst. JAV dolerių per dieną.

Kine pirmą kartą nusifilmavo būdama 13 metų, filme „Two-Moon Junction“ (1988 m., rež. Zalman King). 15 metų suvaidino pagrindinį vaidmenį filme „Return to the Blue Lagoon“ (1991 m., rež. William A. Graham). 1992 m. filme „Chaplin“ (rež. Richard Attenborough) suvaidino Čarlio Čaplino žmoną Mildred Harris.

1994 m. išleido pirmąjį muzikinį albumą „The Divine Comedy“. Su savo grupe „Plastic Has Memory“ gastroliavo Europoje ir JAV. Tačiau netrukus ji grįžo į kiną, 1997 m. gaudama vaidmenį „Penktajame elemente“ (rež. Luc Besson). 1998 m. vaidino prostitutę rež. Spike Lee filme „He Got Game“, su aktoriumi Denzel Washington. 1999 m. vaidino Žaną d’Ark to paties pavadinimo filme. 2000 m. Berlyno filmų festivalio atidaryme pristatyta filmo „The Million Dollar Hotel“ (rež. Wim Wenders, scenarijaus aut. grupės U2 solistas Bono) premjera, dalyvaujant M. Jovovič ir Melui Gibsonui. Filmas gavo festivalio „Sidabrinio lokio“ prizą. 2001 m. suvaidino komedijoje „Zoolander“ (rež. Ben Stiller).

Jovovič kartu su modeliu Carmen Hawk yra sukūrusi drabužių liniją „Jovovich-Hawk“. 2004 m. buvo brangiausiai apmokamu modeliu, reklamavusiu „L'Oréal“ kosmetiką. Pagal „Forbes“ reitingus, jos pajamos siekė 10,5 mln. JAV dol. (įskaitant filmų honorarus).

2005 m. M. Jovovič lankėsi Ukrainoje, Kryme, kur buvo švenčiamas tarptautinio vaikų centro Arteko 80-čio jubiliejus.

Sukūrė pagrindinius vaidmenis mokslinės fantastikos filmuose „Absoliutus blogis“ (rež. Paul W. S. Anderson). 2006 m. pasirodė trileris „Ultravioletas“ (rež. Kurt Wimmer). Tais pačiais metais – kriminalinė drama „.45“ (rež. Gary Lennon). Jovovič asmeninėje svetainėje buvo paskelbta apie dalyvavimą rež. Paul Verhoeven filme „The Winter Queen“ („Azazel“).

2010 m. nusifilmavo su rusų aktoriais Konstantinu Chabenskiu ir Ivanu Urgantu filme „Vykrutasy“ (rež. Levan Gabriadze). Filmo reklamos tikslais sudalyvavo rusų Pirmojo kanalo TV programoje „Prožektorperishilton“ .

## Asmeninis gyvenimas

Mila asmeninėje svetainėje publikuoja ištraukas iš savo dienoraščio. Ji pasisako už marihuanos legalizaciją – nusifotografavo žurnalo „High times“ viršeliui. Ji užsiima kovos menais, ypač – brazilišku Džiu-Džitsu. Ji yra kairiarankė, ūgis – 174 cm. Savo Tviteryje ji pripažįsta, kad yra pagal prigimtį stačiatikė krikščionė, tačiau gali lankyti „bet kurią bažnyčią, kurioje yra meilės ir įkvėpimo“. Būdama ambicinga ir atkakli, iš principo atsisakė keisti pavardę į „komerciškai palankesnę“.

Mila savo karjerą pradėjo kaip modelis, tačiau pati sako, jog savo dukters niekuomet neleistų demonstruoti madų. Duktė Ever Gabo gimė 2007 m. Ji pataria tėvams neskubėti atiduoti savo vaikus į mados pasaulį, nes tai yra žiauri vieta, kur neveikia jokie įstatymai. Asmeninis Milos gyvenimas, labai aktyviai nagrinėtas pasaulio spaudos, iš tiesų buvo audringas. Šiek tiek išgarsėjusi, mergina leisdavo laiką ne pas podiumo modelių fotografą, kaip kitos manekenės, o naktiniuose Los Andželo klubuose. Čia ji šėldavo iki pat ryto, o kitos dienos laikraščiuose neretai pasirodydavo girtutėlės merginos nuotraukos. Vėliau ji įgijo įprotį bendrauti su režisieriais, su kuriais dirba. Filmuodamasi „Penktajame elemente“, ji užmezgė ryšius su kur kas vyresniu Luc Besson, pora netrukus susituokė. „Žanos D’Ark“ filmavimo metu jie susipyko dėl nežinomų priežasčių ir pasuko skirtingais keliais. Tai buvo antrosios aktorės skyrybos. 1993 m. mergina buvo ištekėjusi už aktoriaus Shawn Andrew, bet vos po kelių mėnesių jie išsiskyrė. Kalbama, kad aktorė viską daro iš širdies: jei myli, tai myli – jei nekenčia, tai nekenčia. 

2009 m. rugpjūčio 22 d. aktorė ištekėjo už „Absoliutaus blogio“ režisieriaus Paul Anderson. 2015 m. pora susilauks antros dukters (Paul Anderson – tėvas ir pirmajai dukrai Ever Gabo, gimusiai 2007 m.).

## Diskografija

; Studijiniai albumai
* 1994: *[[The Divine Comedy]]*
* 1998: *[[The People Tree Sessions]]*

; Singlai
* 1994: *[[Gentleman Who Fell]]*
* 1994: *Bang Your Head*
* 1994: *It’s Your Life*
* 2012: *Electric Sky*

; Rinkiniai, garso takeliai ir albumai su Mila Jovovič

### Garso takeliai

### Rinkiniai

## Filmografija

### Filmai

### Televizija

## Šaltiniai

## Nuorodos

* Milos Jovovič svetainė
* IMDb profilis
* Mila Jovovič (''obuolys.lt'')